Diari Oficial de la Generalitat Valenciana


Sumari del DOGV 7989, del 28-02-2017 (2017/1625)

ACORD de 24 de febrer de 2017, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la generalitat de 2017, de les obligacions contretes a favor de l'empresa Europa Press Noticias, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1625


Data del document
:   24-02-2017

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic

ACORD de 24 de febrer de 2017, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la generalitat de 2017, de les obligacions contretes a favor de l'empresa Europa Press Noticias, SA. [2017/1625]  
La Conselleria d'Hisenda i Model Econòmic ha tramitat l'expedient de rescabalament que consta en l'annex, a favor de l'empresa Europa Press Noticias, SA (CIF N37948427), per la prestació dels serveis informatius en la Conselleria d'Hisenda i Model Econòmic, durant el període que comprén del 01.06.2016 al 31.12.2016, per un import total de 29.807,40 euros, IVA inclòs, per obligacions de pagament contretes en l'exercici 2016; aquest expedient porta causa en la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
  
D'acord amb l'article 39.5 de la Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat procedirà a tramitar-se d'acord amb el que disposa l'article 106 de l'esmentada llei.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al titular de la Conselleria d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat, a proposta del conseller d'Hisenda i Model Econòmic, el Consell, prèvia deliberació, en la reunió de 24 de febrer de 2017,  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Europa Press Noticias, SA (CIF O42949163), per la prestació dels serveis informatius en la Conselleria d'Hisenda i Model Econòmic, durant el període que comprén del 01.06.2016 al 31.12.2016, per un import total de 29.807,40 euros, (vint-i-nou mil vuit-cents set euros amb quaranta cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2016.  
  
València, 24 de febrer de 2017  
  
La consellera secretaria,  
MÓNICA OLTRA JARQUE  
  
  
  
  
ANNEX  
  
Expedient Import  
Rescabalament a favor de l'empresa Europa Press Noticias, SA (CIF-Z15708798), per la prestació dels serveis informatius en la Conselleria d'Hisenda i Model Econòmic, durant el període que comprèn del 01.06.2016 al 31.12.2016. 29.807,40 euros